William Boyd
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
William Boyd er en britisk forfatter og universitetslærer. Han er utdannet ved universitetene i Glasgow og Oxford. Hans første roman, A Good Man in Africa (1981), ble belønnet med Whitbread First Novel Award og Somerset Maugham Award.
Av senere romaner, som også har høstet priser og begeistret omtale, kan nevnes An Ice-Cream War (1982), The New Confessions (1987), Brazzaville Beach (1990), The Blue Afternoon (1993), Armadillo (1998) og Any Human Heart (2002). I 1998 gav han ut Nat Tate: An American Artist 1928–1960, en oppdiktet «biografi» over et misforstått geni som var så troverdig at flere kunstkritikere hevdet å ha hørt om kunstneren. Boyd har også skrevet noveller, blant annet samlet i The Destiny of Natalie X (1995).Boyd har skrevet manus for film og tv, blant annet til Richard Attenboroughs Chaplin (1992) og til filmatiseringene av hans egne romaner A Good man in Africa (En god mann i Afrika, 1994) og Armadillo (2001). I egen regi har han gjort spillefilmen The Trench (1999), som beretter om myrderiene på slagmarken under første verdenskrig. Les mer i Store norske leksikon Storbritannias litteratur